คลังหนุนแบงก์ชาติคุมหนี้ครัวเรือน
คลังหนุน ธปท.คุมสินเชื่อบุคคล ส่งผลดีต่อเศรษฐกิจ ช่วยลดหนี้ครัวเรือน
13 ก.ค. 2560

คลังหนุน ธปท.คุมสินเชื่อบุคคล ส่งผลดีต่อเศรษฐกิจ ช่วยลดหนี้ครัวเรือนนายสมชัย สัจจพงษ์ ปลัดกระทรวงการคลัง เปิดเผยว่า การที่ธนาคารแห่งประเทศไทย (ธปท.) ได้ดำเนินการออกมาตรการคุมการก่อหนี้ส่วนบุคคล โดยกำหนดวงเงินกู้กับรายได้ให้เหมาะสม และควบคุมการใช้บัตรเครดิต ถือเป็นการดูแลให้ประชาชนใช้เงินมีวินัยและรอบคอบมากขึ้น ลดการใช้จ่ายฟุ่มเฟือยที่ไม่จำเป็น เป็นสาเหตุหนึ่งทำให้หนี้ครัวเรือนของประเทศอยู่ในระดับสูงในช่วงที่ผ่านมา"เกณฑ์ที่ออกมานี้ คาดว่าไม่กระทบกับสถาบันการเงินที่ประกอบธุรกิจบัตรเครดิตและสินเชื่อฝ่ายบุคคล นอกจากนี้ คลังเชื่อว่ามาตรการคุมหนี้บัตรเครดิตเป็นประโยชน์กับเศรษฐกิจมากกว่าเป็นลบ" ปลัดกระทรวงการคลัง กล่าวนายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า การคุมสินเชื่อบัตรเครดิตและสินเชื่อส่วนบุคคลตามนโยบายของรัฐบาลและ ธปท.นั้น ยอมรับว่ากระทบในแง่ส่วนแบ่งกำไรจากการที่ธนาคารถือหุ้นในบริษัทบัตรกรุงไทย 49% แต่ดูโดยรวมๆ สินเชื่อบัตรเครดิตก็เป็นส่วนหนึ่งของสินเชื่อบุคคลอยู่แล้ว ฉะนั้น คงกระทบบ้างในแง่การขยายธุรกิจได้น้อยลง แต่ไม่น่าจะกระทบมากถึงขั้นกระทบเป้าหมายสินเชื่อทั้งปีที่ตั้งไว้ เพราะมีการให้กู้แบบระมัดระวังและดูตามความสามารถในการชำระคืนอยู่แล้ว ไม่ใช่ว่าจะปล่อยให้ถือบัตรไป 5-6 ใบแล้วยังหลับหูหลับตาปล่อย"เกณฑ์การคุมสินเชื่อเหล่านี้กับกลุ่มคนรายได้ไม่ต่ำกว่า 3 หมื่นบาท/เดือน จะเข้มขึ้นหรือไม่ ผมว่าการให้กู้คงยังเกณฑ์เดิมก่อน เพราะยังอยู่ระหว่างเร่งประเมินพอร์ตอยู่ แต่หลักเกณฑ์ใหม่ๆ ที่ออกมาอาจจะกระทบต่อการประเมินความสามารถในการชำระคืนบ้าง แต่คงต้องรัดกุมขึ้น เพราะจริงๆ ก่อนปล่อย แบงก์ก็ดูอยู่แล้ว" นายผยง กล่าวอย่างไรก็ดี ยุทธศาสตร์ของธนาคารยังไม่ได้เปลี่ยน ยังเน้นดำเนินงานให้สอดคล้องกับนโยบายที่รับจากรัฐบาล คือ ผลักดันโครงการระบบชำระเงินแห่งชาติ หรือเนชั่นแนลอี-เพย์เมนต์ โครงการที่ ธปท.จะประกาศการใช้มาตรฐานคิวอาร์โค้ดของประเทศภาพประกอบข่าว